Diari Oficial de la Generalitat Valenciana


Sumari del DOGV 6507, del 26-04-2011 (2011/4770)

RESOLUCIÓ de 15 d'abril de 2011, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual s'adjudiquen ajudes econòmiques per al desenrotllament de la segona fase dels programes de qualificació professional inicial, convocades per l'Orde de 5 de març de 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6507

Data del DOGV
:   26-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4770


Data del document
:   15-04-2011

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 15 d'abril de 2011, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual s'adjudiquen ajudes econòmiques per al desenrotllament de la segona fase dels programes de qualificació professional inicial, convocades per l'Orde de 5 de març de 2010. [2011/4770]
Per Orde de 5 de març de 2010, de la Conselleria d'Educació (DOCV núm. 6226, de 15.03.2010), es van convocar subvencions per al desenrotllament dels programes de qualificació professional inicial per al curs 2010-2011, regulats en l'Orde de 19 de maig de 2008 (DOCV núm. 5964, de 27.02.2009).
Les bases reguladores i el procediment general per a la concessió d'ajudes per al desenrotllament de programes de qualificació professional inicial es van aprovar per mitjà de l'Orde de la Conselleria d'Educació de data de 7 juliol de 2008, (DOCV núm. 5806, de 15.07.2008) modificada per l'Orde 1/2010, d'11 de gener, de la Conselleria d'Educació (DOCV núm. 6198, de 03.02.2010).
Per Orde de 21 de març de 2011,de la Conselleria d'Educació (DOCV 6494 de 4 d'abril de 2011) es fa pública la línia pressupostària per al desenrotllament de la segona fase dels programes de qualificació professional inicial aprovats per mitjà de les resolucions de la Direcció General d'Avaluació, Innovació i Qualitat Educativa i de la Formació Professional de 12 de maig de 2010 (DOCV núm. 6272, de 21.05.2010).
Conclosa la primera fase i vista la proposta de concessió d'ajudes per al desenrotllament de la segona, que eleva la comissió de valoració dels programes de qualificació professional inicial, creada a este efecte en compliment del que ha preceptuat l'article 9 de l'esmentada Orde 1/2010, d'11 de gener de 2010, de la Conselleria d'Educació, i tinguts en compte els informes que sobre el seu funcionament correcte i justificació econòmica han sigut emesos per la Inspecció Educativa i per la Direcció General d'Avaluació, Innovació i Qualitat Educativa i de la Formació Professional.
I amb subjecció a la competència que per delegació m'atorga l'article deu de l'Orde de 7 de juliol de 2008 (DOCV núm. 5806, de 15 de juliol de 2008), resolc:
Primer
Aprovar la concessió de subvencions per al desenrotllament de la segona fase dels programes de qualificació professional inicial autoritzats per al curs 2010-2011, a les entitats promotores que apareixen en els annexos I, II i III i segons les qualificacions professionals i imports que en este s'indiquen.
Segon
Autoritzar i disposar les propostes comptables en fase AD dels expedients de programes de qualificació professional inicial, amb càrrec a la línia T1310000 de la secció 09, servici 02 i programa 421.50, corresponent a l'exercici pressupostari de 2011, pels imports respectius especificats per a cada programa en els annexos I, II i III per al desenrotllament de la segona fase.
Tercer
La segona fase comprén des de l'1 de gener fins al 30 de juny de 2011. En la qual, l'alumnat dels programes de qualificació professional inicial realitzarà les pràctiques en centres de treball en els termes indicats en l'article 13 de l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana, modificat per l'Orde 60/2010, de 5 de juny, i segons el que han indicat respecte d'això les ulteriors resolucions de funcionament.
Així mateix, el càlcul de les quanties corresponents a la segona fase es realitzarà tenint en compte que del total de 960 hores que corresponen a cada programa de qualificació professional inicial, 320 hores corresponen a la primera fase i, 640 hores a la segona fase.
El mòdul professional de formació en centres de treball (FCT) que s'ha de dur a terme en la 2a fase, comprendrà, dins de les 640 hores, un mínim de 80 hores i un màxim de 150 hores; este mòdul serà obligatori per a l'obtenció de la qualificació professional, i serà necessària la realització mínima horària establida a l'efecte, amb independència de la formació associada a la qualificació professional corresponent.
Quart
Les entitats vetlaran per la correcta contractació de les assegurances d'accidents i de responsabilitat civil, i han de presentar la pòlissa i els corresponents rebuts, en el cas d'haver fraccionat per fases el pagament d'estes.
En cas que el programa haja patit alguna variació substancial, esta haurà de comunicar-se per escrit en el termini de 15 dies des de la data de publicació d'esta resolució, incloent-hi les acreditacions documentals pertinents.
Cinqué
1. La justificació del gasto -parts A i B- d'esta segona fase es durà a terme per mitjà dels impresos normalitzats que figuren en la pàgina web de la Conselleria d'Educació, + Formació Professional + Programes de Qualificació Professional Inicial, i s'aportaran les nòmines, costos socials, factures i rebuts corresponents originals o degudament confrontats i ordenats que acrediten el pagament material d'estos, així com la documentació acreditativa dels pagaments realitzats per mitjà d'extractes bancaris, per quant segons l'article 2 de l'Orde HNB 6486/2008, de 14 d'octubre, per la qual es determinen els gastos subvencionables pel Fons Social Europeu durant el període de programació 2007-2013, només seran gastos subvencionables aquells «efectivament pagats». No es consideraran gastos efectivament pagats aquells justificats per mitjà de «he rebut» o factures. Igualment serà imprescindible l'aportació en l'esmentada justificació de la declaració de reintegraments a la Generalitat per a totes les entitats. Les entitats sense finalitat lucrativa i centres docents aportaran igualment els certificats d'estar al corrent amb la Seguretat Social i l'Agència Tributària estatal i autonòmica.
2. Segellament de documents de gasto: Els documents de gasto han de segellar-se amb el text següent:
«La quantitat econòmica ... - ha sigut imputada al programa operatiu finançat per la Generalitat Valenciana en un ...% i el Fons Social Europeu en un ...%»
L'import consignat reflectirà l'imputat a l'ajuda i el qual podrà ser igual o inferior a l'import total del document de gasto
Per a l'exercici pressupostari 2011, s'establix un 80% de cofinançament a càrrec del Fons Social Europeu i un 20% a càrrec del pressupost de la Generalitat Valenciana.
3. Conservació de documents: Tots els documents relatius a esta actuació, tant els documents de gasto com els documents informatius elaborats, han de conservar-se fins a l'any 2019.
4. El termini de presentació de la documentació esmentada en la Conselleria d'Educació finalitzarà l'11 de juliol de 2011, sense perjuí que les entitats promotores puguen anticipar l'esmentada documentació al dia 1 de juny de 2011, i la completaran amb posterioritat, i amb data límit el 10 d'agost de 2011, El pagament de la subvenció es farà efectiu en els termes que indica l'apartat sext d'esta resolució.
5. Les entitats públiques podran presentar declaració de costos socials i nòmines corresponents al mes de juny, per mitjà d'un escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 d'agost següent. En el cas de les entitats sense finalitat lucrativa, la declaració la realitzarà el representant de l'entitat.
Sisé. Pagament de la subvenció
1. La segona fase dels programes de qualificació professional inicial inclou els costos imputables a la part A i a la part B, segons el que disposa l'article 7 de l'esmentada Orde de Bases de 7 maig de 2008, de la Conselleria d'Educació.
2. Una vegada l'entitat presente la documentació corresponent a esta segona fase, prevista en l'apartat quint d'esta resolució, es podrà procedir a la bestreta d'un 40% de la subvenció concedida corresponent a transferències corrents, sense que siga exigible l'aportació d'aval bancari, en el cas d'entitats públiques, d'acord amb l'exempció prevista en l'article 47 bis del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
3. Quan es tracte d'entitats sense finalitat lucrativa i en virtut del que establix l'esmentat article, l'entitat sol·licitant ha de garantir l'esmentada bestreta del 40% per mitjà de l'aportació d'aval bancari. En tot cas, l'aval haurà d'estar constituït amb renúncia al benefici d'excussió o amb caràcter solidari.
El percentatge que resta de la subvenció en concepte de transferències es farà efectiu quan finalitze esta segona fase i després que l'entitat promotora del programa presente la declaració de gastos, firmada pel representant de l'entitat i la justificació dels gastos indicats en la declaració anterior.
Seté
A causa de la participació de fons finalistes aportats pel Fons Social Europeu, les entitats promotores utilitzaran el codi PCPI/FSE en cada un dels seus apunts comptables.
Igualment el logo i l'expressió del Fons Social Europeu s'inclouran en tots els impresos acadèmics, de gestió i divulgatius així com en la retolació de les instal·lacions del programa receptor de les ajudes segons establix l'article 16 de l'Orde de 7 juliol de 2008, (DOCV núm. 5806, de 15 de juliol de 2008).
Huité
La Conselleria d'Educació queda facultada per a minorar, o reintegrar totalment, si és el cas, la subvenció concedida en els supòsits previstos en l'article 13 de l'Orde de 7 juliol de 2008, modificat per l'Orde 1/2010, d'11 de gener, quedant, en tot cas, l'entitat sol·licitant compromesa al compliment del que establix l'apartat 12 del mateix text, referent a les obligacions de les entitats promotores.
En compliment del que disposa l'article 13.1 de l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de qualificació professional inicial, modificat per l'Orde 1/2010 d'11 de gener, la minoració de la subvenció per baixes d'alumnes podrà produir-se només en relació a la part B) de l'ajuda corresponent a la primera fase, sense que en cap cas es veja afectada la part A) de ninguna de les dues fases.
Nové
Segons el que establix l'article 12.f) de l'esmentada Orde de 7 de juliol de 2008, les entitats promotores redactaran una memòria final.
Sense perjuí d'això, l'entitat promotora realitzarà un seguiment de la reincorporació educativa i/o de la inserció professional dels participants en el programa que, previ estudi per la comissió de valoració de programes de qualificació professional inicial, servirà d'indicador per a avaluar, en futurs exercicis, la viabilitat de les esmentades accions en funció del col·lectiu a qui estes anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 3 mesos, al terme del programa.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra este acte, que posa fi a la via administrativa, es pot interposar, potestativament, un recurs de reposició o bé plantejar directament un recurs contenciós administratiu, atesos els terminis i davant els òrgans que s'indiquen a continuació:
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de la publicació.
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
València, 15 d'abril de 2011.- La directora General d'Avaluació, Innovació i Qualitat Educativa i de la Formació Professional: Auxiliadora Hernández Miñana.